CELEX: 62018TN0308
Language: sk
Date: 2018-05-17 00:00:00
Title: Vec T-308/18: Žaloba podaná 17. mája 2018 – Hamas/Rada

201807060611993552018/C 259/583082018TC25920180723SK01SKINFO_JUDICIAL20180517434421Vec T-308/18: Žaloba podaná 17. mája 2018 – Hamas/Rada
 ---documentbreak--- C2592018SK4310120180517SK0058431442Žaloba podaná 17. mája 2018 – Hamas/Rada
   (Vec T-308/18)2018/C 259/58Jazyk konania: francúzština
      Účastníci konania
   
   
      Žalobca: Hamas (Doha, Qatar) (v zastúpení: L. Glock, advokát)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
            —
         
         
            zrušil rozhodnutie Rady (SZBP) 2018/475 z 21. marca 2018, ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2017/1426 (Ú. v. EÚ L 79, 2018, s. 26);
         
      
            —
         
         
            zrušil vykonávacie nariadenie Rady (EÚ) 2018/468 z 21. marca 2018, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušuje vykonávacie nariadenie (EÚ) 2017/1420 (Ú. v. EÚ L 79, 2018, s. 7);
            v rozsahu, v akom sa tieto akty týkajú Hamas, vrátane Hamas-Izz al-Din al-Qassem;
         
      
            —
         
         
            zaviazal Radu na náhradu všetkých trov konania.
         
      
      Dôvody a hlavné tvrdenia
   
   Na podporu svojej žaloby žalobca uvádza sedem žalobných dôvodov.
   
            1.
         
         
            Prvý žalobný dôvod založený na porušení článku 1 ods. 4 spoločnej pozície 2001/931.
         
      
            2.
         
         
            Druhý žalobný dôvod založený na tom, že sa Rada dopustila nesprávneho posúdenia vecnej správnosti skutkových zistení, ktoré sa vytýkajú žalobcovi.
         
      
            3.
         
         
            Tretí žalobný dôvod založený na nesprávnom posúdení, ktorého sa dopustila Rada, pokiaľ ide o teroristickú povahu organizácie Hamas.
         
      
            4.
         
         
            Štvrtý žalobný dôvod založený na porušení zásady nezasahovania.
         
      
            5.
         
         
            Piaty žalobný dôvod založený na nedostatočnom zohľadnení vývoja situácie z dôvodu uplynutia času.
         
      
            6.
         
         
            Šiesty žalobný dôvod založený na porušení povinnosti odôvodnenia.
         
      
            7.
         
         
            Siedmy žalobný dôvod založený na porušení práv na obranu a práva na účinnú súdnu ochranu.